29 nyereta pengerami ‘Rambau Bujang enggau Dara’
KUCHING: Bisi 29 iku nembiak mit iya nya 18 iku lelaki enggau 11 iku indu nyereta pengerami nyadi orang besai tuai ‘Maya Rambau Bujang enggau Dara’ ke diatur Raban Nembiak Gerempung Teochew Malaysia enggau Gerempung Teochew Kuching. Presiden Gerempung Teochew Kuching Vincent Chiew madahka, ngagai semua anak ke udah manggai ba unur 15 taun maya hari ketujuh bulai Julai, orang besai tuai ba siti ruang bilik deka ngatur pengerami maya nyadi orang tuai besai ‘Rambau Bujang enggau Dara’ ngagai nembiak mit. “Iya mandangka bala anak udah besai sereta patut ngesan tanggungpengawa nyadi orang besai tuai,” ku iya lebuh bejaku maya pengerami ‘Rambau Bujang enggau Dara’ ba Kuil Carpenter Street kena Hari Minggu ke udah. Ku iya, pengerami nyadi orang besai tuai ‘Rambau Bujang enggau Dara’ dikena neruska aktiviti asal raban bansa China sereta meri penemu ngagai bala anak ngambika nemu senentang pemakai enggau konotasyen pengerami nya kelimpah ari ngasuh mensia mayuh nemu senentang adat ke baka nya. “Kelimpah ari nya iya mega dikena madahka semua aktivti asal meri gaya pengidup baru ngambika pengawa ke baka nya ulih diteruska sepemanjai jeman,” ku iya. Chairman ngatur pengerami Tan Sia Hong madahka, ketegal pengeremabi enggau jeman ke udah berubah, etika enggau adat lama nyau majak lenyau ditelan jeman. “Berengkah ari taun 2017, raban nya udah ngatur pengerami maya nyadi orang besai tuai ‘Rambau Bujang enggau Dara’ ninting taun pengelama empat taun ke udah,” ku iya. Ku iya, tuju ngatur pengerami nya dikena ngasuh semua bala anak ke agi biak ari semua peturun bisi peluang ngasaika chara pengidup enggau main asal dulu suba. “Nya kebuah iya tepulai ngagai apai indai nyaga etika enggau chara pengidup ke baka nya ulih diteruska nyengkaum adat asal ‘Rambau Bujang enggau Dara’ ngagai bala penyereta ngambika ulih meri apresiasyen ngagai apai indai sereta nemu senentang tanggungpengawa maya ngemesaika diri,” ku iya. Sama bisi enggau maya pengerami nya Kaban Kunsil Nengeri (ADUN) Batu Lintang, See Chee How. 
See author's posts
